cyanic-selkie/wikianc huggingface dataset:
Kultahattu
Elokuvasovitukset
Kultahatusta on tehty viisi elokuvasovitusta. Ensimmäisestä versiosta, Herbert Brenonin vuonna 1926 ohjaamasta mykkäelokuvasta The Great Gatsby on säilynyt vain muutama minuutti. Elliott Nugentin 1949 ohjaamassa sovituksessa Kohtalokasta valtaa pääosaa näyttelee Alan Ladd. Francis Ford Coppolan käsikirjoittama, Jack Claytonin ohjaama Kultahattu tuli ensi-iltaan vuonna 1974. Vuonna 2000 ensiesityksen sai sittemmin unohduksiin jäänyt televisioelokuva The Great Gatsby. Baz Luhrmannin ohjaama The Great Gatsby – Kultahattu tuli ensi-iltaan 2013.
Pienza
Nähtävyydet
Länsilaidalla on Palazzo Piccolomini, jossa Piccolominin suku asui 1960-luvun puoliväliin saakka. Sen ylellisiä juhlahuoneistoja ja keskiaikaisia aseita täynnä oleva Sala d'Armin (varuskasarmin) näkee vain opastetuilla kierroksilla.
Itälaidalla olevassa Museo Diocesanossa on maalauksia, veitoksia, kuvakudoksia ja muuta keskiajan ja renessanssin taidetta seudun kirkoista. Tärkeimpiä esineitä ovat Piuksen papinkaapu, jonka englantilaiset papit koruompelivat 1300-luvulla, Pietro Lorenzettin puinen alttaritaulu sekä 1100-luvulla tehty krusifiksi.
Tuomiokirkkoa vastapäätä on kaupungintalo, Palazzo Comunale.
Pienzassa on kuvattu kohtauksia elokuvasta Englantilainen potilas.
Bockstaelin metroasema
Bockstael on Brysselin metron asema Brysselin kaupungin alueella. Sitä käyttävät linjan 6 junat. Vuonna 1982 avattu asema oli linjan läntinen pääteasema vuoteen 1985 asti.
Aseman vieressä on Bockstaelin rautatieasema.
Kaiu järv
pienoiskuva|Panoraamakuva Kaiun järven Pedassaarelta kohti etelää. pienoiskuva|Kaiun suon pitkospuut Kaiun ja Jõemõisan välisellä kanaksella pienoiskuva|Kaiun suon kävelysilta samalta patikkareitiltä. Kaiu järv on Virossa Jõgevamaan Mustveen kunnassa sijaitseva järvi. Se on yksi kolmen järven järvikokonaisuudesta, jotka eriytyivät toisistaan omiksi järviksi järvenlaskussa.
Maantietoa
Järven pinta-ala on 135 hehtaaria (ha) ja se on 1,7 kilometriä pitkä ja 1,3 kilometriä leveä. Järven rantaviivan pituus on 5,9 kilometriä ja sen rannat ovat matalat, mutaiset ja järven rantojen ympäristö on suomaata. Vain järven itärannassa on alle kilometrin mittainen metsärinteinen ja kovan maan rannikko. Pohjoista soistunutta ranta-aluetta kutsutaan nimellä Tammeluht (20 ha ). Se jää Padassaarin ja itäpuolisen mäen väliin ja erottaa Kaiun Jõemõisa järvestä. Pedassaar on entinen saari, jossa kohoaa kymmenmetriset mäet. Pedassaaren länsipuolella aukeaa osin metsäinen suoalue, jota kutsutaan Heinasaareksi. Heinasaaren itäreunassa virtaa pohjoiseen kapea salmi. Toinen salmi virtaa länsirannasta Papijärveen. Kaiu järven eteläpuolella levittäytyy parikilometrinen ja puuton Kaiu soo (91 ha ). Järvi on luodattu. Sen syvyys on 3,0 metriä ja sen keskisyvyydeksi on saatu 2,6 metriä. Järven tilavuus on laskettu kertomalla sen keskisyvyys pinta-alalla, ja tilavuudeksi on näin saatu 0,0035 kuutiokilometriä eli 3,5 miljoonaa kuutiometriä. Kaikki järven rakennukset ovat sen itärannalla, jossa sijaitsee ilmakuvien perusteella joitakin vapaa-ajan asuntoja. Niille tulee idästä metsäteitä.
Historiaa
Järvellä on järvenlaskun muodossa yhteinen alkuhistoria Jõemõisan ja Papijärvn kanssa. Se kerrotaan Jõemõisan artikkelissa.
Järven luokittelu ja luontoarvoja
Järvi on Vesipolitiikan puitedirektiivin (VPD) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu. Järvi luokitellaan limnologisesti sekä kovavetiseksi järveksi että eutrofiseksi järveksi (, KE). Silloin on sekä järven veden kalkkipitoisuus joko keskikorkea tai korkea, että sen ravinnepitoisuudet korkeat. Järvi on tällöin rehevöitynyt.
Järven vesi on tumman väristä johtuen veden korkeasta humuspitoisuudesta, mutta sen vesi vaihtuu Kääpa jõen takia 14 kertaa vuodessa eli veden viipymä järvessä on 26 vuorokautta. Järvi on lähes tasapohjainen eikä sen vesi lämpötilakerrostu talvellakaan. Järven pohjassa on lukuisia lähteitä. Järvessä elää ainakin särki, ahven, hauki, sorva, lahna, suutari, ruutana, made, kuha ja kiiski. Suojelualueen silmällä pidettäviä kalalajeja ovat rantanuoliainen, kivisimppu ja mutakala. Etelärantojen suoalueella viihtyy hyvin majava. Ilmakuvien perusteella Heinasaar on puskoitunutta avosuota ja Tammluht on kevättulvien aikana veden peitossa. Sana luht tarkoittanee, että alue peittyy kesäisin tiheään ruohikkoon eli se muodostaa luhdan. Järvet ja osa kaakossa sijaitsevaa Kääpan jokilaaksoa kuuluvat Kääpa jõen maisemansuojelualueeseen (2 296 ha, ). Padassaareen tulee luhta-alueen läpi kävelypolku, joka on vahvistettu pitkospuilla. Polku kiertää Pedassaaen ympäri. Samaan polkureitistöön kuuluu itärantaa alaspäin seuraava polku, jonka varrella sijaitsee neljä levähdyspaikkaa ja mökkiä. Kävelyreitistö ylettyy järvistä muutaman kilometrin päähän idässä. Järvellä voi myös vuokrata veneen.
Vesistösuhteita
Järvi kuuluu Kullavere jõen valuma-alueeseen, sillä se on sen sivuhaaran Kääpa jõen läpivirtausjärvi. Kääpa jõgi tulee kaakosta päin järven etelärantaan ja sen vedet poistuvat järvestä kahta salmea tai kanavaa pitkin Papijärveen ja Jõemõisa järveen. Sieltä Kääpa jõgi jatkaa eteenpäin ja yhtyy Kullavere jõgeen 14 kilometrin päässä koillisessa ja kuusi kilometriä ennen sen joensuuta Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. Järven valuma-alueen laajuus on 216 neliökilometriä.
Kauko Heikkinen (poliitikko)
Kauko Antero Heikkinen (s. 12. huhtikuuta 1938 Puolanka) on suomalainen poliitikko. Heikkinen toimi Keskustan kansanedustajana vuosina 1987–1995 edustaen Oulun läänin vaalipiiriä. Heikkinen toimi myös Hyrynsalmen kunnanhallituksen puheenjohtajana vuosina 1973–1975 sekä Suomussalmen kunnanhallituksen puheenjohtajana vuosina 1983–1987 sekä Suomussalmen kunnanvaltuutettuna vuosina 1989–1996. Politiikan ulkopuolella Heikkinen toimi apulaistarkastajana Hämeen lääninverovirastossa 1960–1963, toimistopäällikkönä Jämsän verotoimistossa 1964–1965, Hyrynsalmen verojohtajana 1966–1975 ja Suomussalmen verojohtajana 1976–1996. Heikkinen oli presidentin valitsijamies vuonna 1988. Heikkisen vanhemmat olivat maanviljelijä Matti Heikkinen ja emäntä Anna Stiina Heikkinen. Heikkisen puoliso vuodesta 1964 on lastenhoitaja Helvi Inkeri Holopainen. Heillä on kolme lasta, Anneli (s. 1965), Helena (s. 1968) ja Kristiina (s. 1980). Heikkinen on sotilasarvoltaan kapteeni.
Keema järv
Maantietoa
Järven pinta-ala on 4,5 hehtaaria ja se on 430 metriä pitkä ja 130 metriä leveä. Siihen laskee Marun oja, joka saa alkunsa maru järvestä 250 metriä aikaisemmin. Keeman järvi sijaitsee korkeiden mäkien ja alavien soiden keskellä. Siihen laskee vielä kaksi muutakin ojaa. Lounaasta laskee Kitsõoja, joka alkaa pienestä lammesta. Koillisesta siihen laskee lyhyt metsäoja Sulõndusuu. Marun oja jatkaa järvestä eteenpäin ja virtaa muun muassa Pikku-Keeman järven ja Ora järven läpi. Järven rantaviivan pituus on 1,0 kilometriä ja järven koillispuolella sijaitsee maatila ja sen kaksi peltopalstaa.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 1) mukaan kovavetinen järvi.
Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi (, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.
Nuori työntekijä
Nuori työntekijä on Suomen lainsäädännön mukaan työsuhteessa oleva alle 18-vuotias. Hänen palkkaamisestaan ja häntä koskevasta työsuojelusta on olemassa erillislainsäädäntöä.
Laki nuorista työntekijöistä säätelee muun muassa työaikoja ja työsopimuksen solmimista. Asetuksin ja määräyksin säädetään nuorille haitallisista ja kielletyistä töistä.
Työt voidaan niiden sallittavuuden kannalta jakaa kiellettyihin, vaarallisiin ja niihin töihin, joista ei ole erikseen säädetty sekä nuorille sopiviin kevyisiin töihin.
Nuorille sopivat kevyet työt
Nuori, jo kalenterivuoden aikana 14 vuotta täyttäväkin voi tehdä sellaista kevyttä työtä, joka ei vahingoita hänen terveyttään tai kehitystään eikä haittaa hänen koulunkäyntiään. Tällaisia töitä ovat muun muassa myyntityö ja avustavat työt kaupoissa, toimistoissa ja ravitsemusliikkeissä sekä puutarha- ja maataloustöissä. Kevyet työt teollisuudessa ja varastoissa sekä kevyet siivoustyöt ovat sallittuja sillä edellytyksellä, että työssä ei käsitellä vaarallisia aineita tai välineitä.
Vaarallisien töiden esimerkkiluettelo sisältyy sosiaali- ja terveysministeriön määräajoin antamaan asetukseen. Työn vaarallisuus liittyy yleensä koneiden mekaanisiin vaaroihin, kemiallisiin vaaroihin, meluun tms. fysikaalisiin vaaroihin, sähköisiin vaaroihin, biologisiin vaaroihin, ruumiilliseen rasitukseen tai sortumisuhkaan tai vastaavaan erityisvaaraan.
SS Utopia
SS Utopia oli brittiläinen höyrylaiva, joka valmistui vuonna 1874. Se liikennöi Glasgowsta New Yorkiin ja Bombayhin sekä Lontoosta New Yorkiin. Vuodesta 1882 sillä kuljetettiin italialaisia siirtolaisia Yhdysvaltoihin.
Nuori työntekijä
Nuorille sopivat kevyet työt
Kielletyt työt luetellaan asetuksessa nuoren työntekijän suojelusta. Paitsi edellä mainitun kaltaisiin fyysisiin vaaroihin, kielto perustuu usein työn henkiseen kuormittavuuteen, josta esimerkkinä on psykiatristen potilaiden hoito.
SS Utopia
Vuonna 1891 Utopia törmäsi brittiläiseen taistelulaiva HMS Ansoniin Gibraltarinlahdella. Utopia upposi nopeasti, ja sen 821 matkustajasta ja 59:stä miehistön jäsenestä 562 hukkui. Lisäksi hukkui kaksi pelastustöihin osallistunutta merimiestä.
Nuori työntekijä
Nuorille sopivat kevyet työt
Opiskeluun liittyvästä työstä säädetään erikseen lakien eri pykälissä.
Ohessa on otteita edellä mainituista säädöksistä
Laki nuorista työntekijöistä 19.11.1993/998
Lakia sovelletaan työhön, jota tekee alle 18-vuotias henkilö (nuori työntekijä).
Työhön saadaan ottaa henkilö, joka on täyttänyt 15 vuotta ja joka on suorittanut oppivelvollisuutensa.
Lisäksi saadaan 14 vuotta täyttänyt tai saman kalenterivuoden aikana sanotun iän täyttävä henkilö ottaa kevyeen työhön enintään puoleksi hänelle kulloinkin koulusta annettavasta loma-ajasta sekä koulutyön aikana tilapäisesti tai muutoin kulloinkin kestoltaan lyhytaikaiseen työsuoritukseen.
Viisitoista vuotta täyttänyt saa työntekijänä itse tehdä sekä irtisanoa ja purkaa työsopimuksensa. Alle 15-vuotiaan puolesta työsopimuksen voi tehdä huoltaja tai huoltajan antamalla luvalla nuori henkilö itse.
Viisitoista vuotta täyttäneen henkilön säännöllinen työaika saa olla enintään yhtä pitkä kuin 18 vuotta täyttäneiden työntekijöiden säännöllinen työaika samassa työssä. Viittätoista vuotta nuoremman henkilön työaika saa koulujen loma-aikana olla enintään seitsemän tuntia vuorokaudessa ja 35 tuntia viikossa.
Viisitoista vuotta täyttäneen henkilön työaika on sijoitettava kello 6:n ja 22:n väliseen aikaan. Viisitoista vuotta täyttänyt työntekijä, joka tekee julkisen viranomaisen hyväksymää ja valvomaa työtä ammattikoulutuksen saamiseksi, saa kaksivuorotyössä kuitenkin olla enintään kello 24:ään asti. Alle 15-vuotiaan työaika on sijoitettava kello 8:n ja 20:n väliseen aikaan. Työn järjestämisestä johtuvista painavista syistä alle 15-vuotiaan työaika voidaan kuitenkin sijoittaa kello 6:n ja 20:n väliseen aikaan. Työnantajan kodissa kotitaloustyötä tekevän nuoren työntekijän työaika voidaan kuitenkin sijoittaa työntekijän suostumuksella kello 23:een asti, milloin erityinen syy sitä vaatii.
Kun nuoren työntekijän työaika vuorokaudessa on pidempi kuin neljä tuntia 30 minuuttia, hänelle on annettava työn aikana ainakin yksi vähintään 30 minuutin lepoaika, jonka aikana hän saa poistua työpaikalta.
Työnantajan on huolehdittava siitä, ettei työ ole nuoren työntekijän ruumiilliselle tai henkiselle kehitykselle vahingoksi ja ettei se vaadi suurempaa ponnistusta tai vastuuta kuin hänen ikäänsä ja voimiinsa nähden on kohtuullista.
Sellaisiin töihin, jotka voivat aiheuttaa erityisen tapaturmavaaran tai terveyshaitan tai jotka voivat 1 momentissa mainitulla tavalla olla nuorelle työntekijälle itselleen tai muille vahingoksi, saa käyttää nuorta työntekijää vain asetuksessa säädetyin edellytyksin.
Asetus nuorten työntekijäin suojelusta 27.6.1986/508
Tätä asetusta sovelletaan nuoren työntekijän eli alle 18-vuotiaan henkilön tekemään työhön, johon sovelletaan työturvallisuuslakia [(299/58)].
Kielletyt työt
Nuorta työntekijää ei saa käyttää työhön, joka on hänen ruumiilliselle tai henkiselle kehitykselleen vahingoksi tai joka vaatii häneltä suurempaa ponnistusta tai vastuuta kuin hänen ikäänsä ja voimiinsa katsoen on kohtuullista. Edellä mainittuja töitä ovat:
Vaaralliset työt
Alle 16-vuotiasta nuorta työntekijää ei saa käyttää työhön, jossa häntä tai hänen työnsä takia muuta henkilöä saattaa uhata erityinen tapaturman tai terveyden vaurioitumisen vaara. Työsuojelusta ja sen valvonnasta vastaava ministeriö vahvistaa esimerkkiluettelon edellä tarkoitetuista vaarallisista töistä
4 §
Nuoren työntekijän käyttäminen vaarallisiin töihin Kuusitoista vuotta täyttänyt nuori työntekijä voi tehdä työsuojelusta ja sen valvonnasta vastaavan ministeriön vahvistamassa esimerkkiluettelossa tarkoitettua tai siihen verrattavaa työtä, jos suojelutekniikalla tai muuten on huolehdittu siitä, ettei nuoren työntekijän käyttöön tarkoitetuista laitteista tai aineista taikka työolosuhteista ole hänen henkilökohtaiset olosuhteensa huomioon ottaen erityistä tapaturman tai terveyden vaurioitumisen vaaraa. Terveyden vaurioitumisen vaaran mahdollisuutta arvioitaessa on käytettävä apuna työterveyshuoltohenkilöstöä Ennen 1 momentissa tarkoitetun työn alkua on työnantajan tehtävä siitä ilmoitus työpaikkaa valvovalle työsuojeluviranomaiselle.
Sosiaali- ja terveysministeriön asetus nuorille työntekijöille vaarallisten töiden esimerkkiluettelosta
1. Mekaaniset vaaratekijät
Mekaanisten vaaratekijöiden aiheuttama erityinen vaara voi olla työssä seuraavilla koneilla, laitteilla ja työvälineillä:
2. Kemialliset vaaratekijät
Työssä voi olla erityinen kemiallinen vaara, kun altistutaan haitallisessa määrin seuraaville aineille ja valmisteille:
Seuraavissa töissä voi olla erityinen fysikaalinen vaara: a) työt, joissa voimakas melu voi aiheuttaa kuulovaurion vaaraa, b) työt voimakkaasti tärisevillä työkoneilla, c) työt, joissa voi altistua terveydellisille vaaroille kylmyyden tai kuumuuden vuoksi ja d) työt erityisen korkeassa tai matalassa ilmanpaineessa.
4. Sähköiset vaaratekijät
Erityinen sähköinen vaara voi olla jännitetyössä ja työssä paljaiden jännitteisten osien läheisyydessä sekä vahvavirtalaitteiden ja hissien huolto- ja korjaustyössä.
Ruumiillisen liikarasituksen vaara voi olla nostotyössä, jossa taakan paino ylittää jatkuvasti 20 kg miehillä ja 15 kg naisilla sekä muussa yksipuolisesti kuormittavassa työssä.
6. Biologiset vaaratekijät
Erityinen vaara voi olla työssä, jossa voi altistua vakavan sairastumisen aiheuttavalle biologiselle tekijälle.
7. Eräät työt
Erityinen tapaturman tai terveyden vaurioitumisen vaara voi olla myös seuraavissa töissä:
Michele Adamson
Michele Adamson on psytrance-musiikkityyliin keskittynyt tuottaja sekä DJ Ibizalta. Adamson on tehnyt yhteistyötä monien psytrance-artistien kanssa, kuten Shpongle, Infected Mushroom, Violet Vision, Sub6, Ott, Younger Brother, Art of Trance, Psycraft ja Astrix.
Adamson on julkaissut debyyttialbuminsa Fallen Angel (2005), jonka sisältö on pääsääntöisesti ambienttia. Uusi levy, joka edustaa selkeästi enemmän psytrance-tyylisuuntaa, julkaistiin 19. joulukuuta 2007.
Tihjärvi
Tihjärvi on Päijät-Hämeessä Padasjoella Toritun kylän lähellä sijaitseva järvi.
Maantietoa
Järven pinta-ala on 47 hehtaaria, se on 1,6 kilometriä pitkä ja 850 metriä leveä. Järvellä on kartan mukaan kolme saarta. Sen rantaviivan pituus on 6,9 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Lummenen alueeseen (14.254) se kuuluu. Järven vedenpinnan korkeus on 117,8 metriä mpy.
Jani Pykäri
thumb|260px| Jani Pykäri (2008) Jani Pykäri (s. 1. syyskuuta 1976) on suomalainen lentopalloilija, joka pelaa tällä hetkellä Nurmon Jymyn väreissä, Lentopallon 1-sarjassa. Pelipaikaltaan hän on hakkuri. Pykäri on 194 cm pitkä.
Christoph Spycher
Christoph Spycher (s. 30. maaliskuuta 1978 Wolhusen, Sveitsi) on sveitsiläinen jalkapalloilija, pelipaikaltaan puolustaja. Hän edustaa tällä hetkellä Sveitsin Axpo Super Leaguen BSC Young Boysia ja lukeutuu myös Sveitsin maajoukkueen vakionimiin.
Jani Pykäri
Ura
Pykäri aloitti lentopallouransa Kortesjärvellä paikallisessa lentopallokoulussa. Kortesjärven junioreissa hän keräsi ensimmäiset kokemuksensa, jonka jälkeen lentopallokokemusta tarttui lisäksi Kauhavan Wisan A-pojissa vuosina 1993–95 sekä miesten kakkossarjajoukkueessa kaudella 1995–96. Tämän jälkeen vuorossa oli Lapuan Virkiän 1-sarjajoukkue, jossa hän pelasi erinomaisen kauden. Seuraavalla kaudella Pykäri pelasi kakkossarjaa Pietarsaaressa ja opiskeli poliisiksi Tampereella. Tämän jälkeen seuraavat kolme kautta kuluivat supersarjaa pelaten Kannuksessa.
Christoph Spycher
Sveitsin maajoukkueessa Spycher debytoi vuonna 2003. Hän on kuulunut Sveitsin joukkueeseen vuoden 2004 EM-kisoissa ja vuoden 2006 MM-kisoissa.
Jani Pykäri
SM-liiga
Pykäri pelasi uransa ensimmäisen kerran SM-liigassa kaudella 2000–2001, kun hän edusti Oulun Ettaa kyseisellä kaudella. Hän oli yksi oululaisjoukkueen tärkeimmistä pelaajista läpi kauden. Hän pelasi lopulta yhden kauden Oulun Ettan riveissä kun hän teki sopimuksen Vaasan Kiiston kanssa 1-sarjaan. Kiisto tarvitsi riveihinsä kovanluokan hakkuria, kun se tavoitteli SM-liiganousua.
Pykäri oli Kiiston joukkueen kantavia voimia heti avauspelistä lähtien, jossa hän paukutti yli kolmekymmentä pistettä sarjanousija Nurmon Jymyn kenttään. Kausi huipentui lopulta SM-liigakarsintoihin, jossa hän oli elementissään hakkurin roolissa. Hän oli pistepörssissä kuudennella sijalla.
Takaisin kentille
thumb|200px|Jani Pykäri palasi kentille Nurmon Jymyn riveihin kaudella 2005-06. Kauden jälkeen Pykäri ilmoitti lopettavansa uransa, ja keskittyvänsä työelämään. Hän pysyi aina kauden verran poissa pelikentiltä, kunnes Nurmon Jymyn manageri sai houkuteltua hakkurin takaisin pelikentille, ja Nurmoon pelaamaan 1-sarjaa. 1-sarjassa Pykäri nousi Jymyn joukkueen sieluksi, ja samalla koko kylän lentopalloidoliksi. Lentopallosta puhuttaessa sano Pykäri ei voinut olla esiintymättä. Jani pelasi hyvän kauden Jymyssä, joka päättyi SM-liigakarsintoihin.
Kauden jälkeen Jani ilmoitti jälleen jättävänsä lentopallokentät taakseen, mutta päätös pysyi lopulta vain hetken, kun hän palasi 1-sarjaan mutta tällä kertaa Kyyjärven Kykyn riveihin kauden 2007 loppupuolella. Kyky oli pahasti putoamassa 1-sarjasta, ja Pykärin saavuttua joukkue käänsi kurssinsa viimein ja pysyi sarjassa.
Pykäri mietti jälleen kauden jälkeen lopettamista mutta päätti jatkaa uraansa vielä ainakin kauden verran Kyyjärvellä. Kausi 2007–2008 oli Kykyn historian paras, kun joukkue sijoittui seitsemänneksi ykkössarjassa. Pykäri pelasi läpi kauden pirteästi ollen Kykyn parhaimmistoa yhdessä valkovenäläisen Darius Abromaviciusin kanssa.
Takaisin Jymyyn
Pykäri teki sopimuksen kaudeksi 2008–2009 Nurmon Jymyn kanssa. Näin hän tekee paluun tuttuun ympäristöön.
Beach volley
Pykäri on pelannut urallaan myös rantalentopalloa eli beach volleyta innokkaasti, jossa hän on esiintynyt aina Euroopan kiertueella asti. Pykäri osallistui yhdessä parinsa Tuomas Väyrysen kanssa Hollannissa pelattuihin Euroopan kiertueen osakilpailuun kesällä 2008. He tippuivat kisassa ensimmäisellä kierroksella tiukasti ukrainalaiselle parille. Pykäri on osallistunut Väyrysen kanssa myös SM-kiertueella eli Pro-Tourilla muutamina kesinä. Hän on pelannut myös Poliisien-Palomiehien MM-kisoissa beach volleyssa.
Saavutukset
Henkilökohtaiset:
Joukkueessa:
Styles P
David Styles (s. 28. marraskuuta 1974), tunnetaan paremmin taiteilijanimellään Styles P, on yhdysvaltalainen rap-artisti, yrittäjä ja kirjailija. New Yorkin Yonkersissa varttunut Styles tunnetaan parhaiten The Lox -rap-yhtyeen jäsenenä, jonka hän perusti Sheek Louchin and Jadakissin kanssa 1990-luvun puolivälissä. Hän on osa myös Ruff Ryders -hip hop-kollektiivia.
Musiikkiuransa ohella Styles on julkaissut kirjan Invincible vuonna 2010 ja perustanut mehubaarin Juices for Life vuonna 2011.
Botanique/Kruidtuinin metroasema
Botanique (Kruidtuin) on Brysselin metron asema Saint-Josse-ten-Nooden kunnassa. Sitä käyttävät linjojen 2 ja 6 junat.
Asema avattiin vuonna 1974, jolloin sitä käyttivät raitiovaunut. Metroasema siitä tuli vuonna 1988.
Oskar Skogly
Oskar Skogly (4. helmikuuta 1908 Fåberg – 16. helmikuuta 1988) oli norjalainen työväenpuolueen poliitikko. Hän istui suurkäräjillä 1958–1969 sekä toimi Norjan kunta- ja työministerinä helmikuusta elokuuhun 1963.
Nicanor Duarte Frutos
Óscar Nicanor Duarte Frutos (s. 11. lokakuuta 1956) oli Paraguayn presidentti vuosina 2003–2008. Coronel Oviedossa syntynyt Duarte kasvoi Alfredo Stroessnerin diktatuurin aikana ja liittyi jo 14-vuotiaana vuonna 1971 vanhempiensa vaikutuksesta Colorado-puolueeseen, joka oli ainoa sallittu vuoteen 1963.
Hietajärvi
Hietajärvi voi tarkoittaa seuraavia:
Nicanor Duarte Frutos
Duarte on väitellyt oikeustieteen tohtoriksi 1989. Hän opiskeli Universidad Nacional de Asunciónissa ja Universidad Católica de Asunciónissa. Hän on työskennellyt toimittajana Última Horassa 1981–1991 ja opettanut sosiologiaa ja etiikkaa Universidad Nacional de Asunciónissa. Hän oli opetusministerinä Juan Carlos Wasmosyn (1993–1998) ja Luis Ángel González Macchin (1999-2003) hallituksissa. Helmikuussa 1997 hän erosi hallituksesta erimielisyyksien vuoksi ja liittyi Movimiento de Reconciliación Coloradaan.
Tammikuussa 2001 Duarte oli ANR-PC:n ehdokkaana puheenjohtajaksi vuosiksi 2001–2004. Huhtikuun 27. 2003 vaaleissa hän sai 37,1 % äänistä ja valittiin kaudelle 2003–2008 yhdentenätoista perättäisenä ANR-PC:n presidenttinä. Hän on myös ensimmäinen joka ei ole katolilainen. Hänen varapresidenttinään on Luis Alberto Castiglioni. Duarte on ajanut edeltäjiään vasemmistolaisempaa politiikkaa. Virkaanastujaisissaan hän puhui uusliberalismia vastaan ja on vastustanut ALCAa.
Tammikuussa 2004 lehdet raportoivat salajuonesta murhata Duarte. 8. maaliskuuta 2006 korkein oikeus antoi päätöksen jonka mukaan Duarte sai olla samaan aikaan presidentti ja puoluejohtaja, mitä kongressiedustajat pitivät perustuslain vastaisena.
Duarte väitti joutuneensa attentaatin kohteeksi myös helmikuussa 2008 vieraillessaan asevoimien päämajassa, jossa hän sai juotavakseen lasin vettä, joka sisälsi suolahappoa. Ainoan sallitun viisivuotisen kautensa lopulla Duarte asettui ehdolle huhtikuun 2008 vaaleihin ja ilmoitti eroavansa presidentinvirasta ryhtyäkseen senaattoriksi. Hänen seuraajakseen presidentiksi valittiin vasemmistolainen entinen piispa Fernando Lugo. Duarte jätti kesäkuun 2008 lopulla, kaksi kuukautta ennen virkakautensa loppua, eronanomuksensa kongressin puhemiehelle ryhtyäkseen 1. heinäkuuta senaattoriksi. Parlamentti kutsuttiin kokoon keskustelemaan anomuksen hyväksymisestä. Jos Duarte olisi saanut eron, hän olisi seurannut presidenttinä varapresidentti Francisco Oviedo, mutta parlamentin torjuessa eronpyynnön Duartesta tulee kautensa jälkeen äänioikeudeton elinikäinen senaattori. Opposition mukaan Duarte yritti päästä syytesuojaan korruptiosyytteiltä ryhtymällä senaattoriksi.
Kaussjärv
pienoiskuva|Järvi elokuussa 2012 pienoiskuva|Järvi lokakuussa 2011 Kaussjärv (myös Rõuge mõisa järv ja Rõuge Mõisajärv) on Virossa Rõugen kunnassa Võrumaalla sijaitseva lampi.
Maantietoa
Lampi on 180 metriä pitkä ja 150 metriä leveä. Sen pinta-ala on 2,3 hehtaaria. Se sijaitsee Rõugen taajamassa Võrun ja Haanjan maanteiden risteyksen koillispuolella. Sen rannat laskevat lampeen jyrkästi eikä sillä ole saaria. Lampi on luodattu ja sen keskisyvyys on 7,3 metriä ja suurin syvyys 22 metriä (myös 24,5 m ). Viereinen Suurjärv on Viron syvin järvi 38 metrin syväyksellään. Kaussjärven laskennalliseksi tilavuudeksi voidaan määrittää 0,00017 kuutiokilometriä eli 0,17 miljoonaa kuutiometriä. Lampi sijaitsee suppamaisessa painaumassa, jonka reunat kohoavat monessa suunnassa 20 metrin korkeuteen. Laakso aukeaa kuitenkin Suurjärven suuntaan, jonne on myös lampea ympäröivä suovyöhyke päässyt leviämään esteettä. Lampi sijaitsee Rõugen keskustassa, joten joka puolella on asuinalueita ja eteläpuolella sijaitsee taajamakeskusta. Lammelle ei tule tietä, vaikka sen itäpuolella on rannan tuntumassa rakennuksia. Sen rantaviivan pituus on 550 metriä. Lampea on kutsuttu myös Kalevin pojan kaivoksi.
Järven luokittelu ja luontoarvoja
Järvi on Vesipolitiikan puitedirektiivin (VPD) luokituksen (VRD 1) mukaan kovavetinen järvi. Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat.
Järvi on yksi Rõugen järvialueen seitsemästä järvestä, joka sijaitsee viime jääkauden loppuvaiheessa syntyneessä jäätikköjokilaaksossa. Siinä virtaa nykyään Rõuge jõgi, jonka läpivirtausjärvi järvi on. Laakson kaikille järville yhteisiä ominaisuuksia ovat lähteiden runsaus, karbonaattipitoinen vesi ja rantojen vehmas luonto. Järvialue kuuluu osana Haanjan luontopuistoon.
Kaussjärvellä on mutapohja ja sen vesi on selvästi lämpötilakerrostunut. Järvessä ei ole tapahtunut aikoihin täyskiertoa, joka olisi sekoittanut alusveden ja päällysveden keskenään. Tällaisia järviä kutsutaan meromiktisiksi järviksi. Tällaisen järven alusvesi muuttuu lopulta hapettomaksi ja sinne alkaa kertyä suoloja ja muita aineita eri tavalla kuin päällysveteen, joka sekoittuu tuulen vaikutuksesta ja vaihtuu ojien läpivirtauksesta. Päällysvedessä vedenväri on vaalenanruskea ja sen näkösyvyys on 1,7–3,3 metriä. Sen vesikasvillisuuteen kuuluu 24 lajia. Järvessä elää ainakin ahven, särki, hauki, sorva ja lahna. Kahrila järvestä vaeltaa tänne myös ankerias ja siika.
Vesistösuhteet
Kaussjärv kuuluu Rõuge jõen valuma-alueeseen, sillä sen laskuoja laskee viereiseen Suurjärveen, joka on joen läpivirtausjärvi. Huomattavin tulo-oja on Sandisuu oja, joka on 4,8 kilometriä pitkä ja tuo peltojen kuivatusvesiä Taudsasta asti. Ojan valuma-alueen suuruus on 8,6 neliökilometriä, joka on vain hieman vähemmän, kuin lammen valuma-alue. Rõuge jõgi on Võhandu jõen sivu-uoma. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Jani Uhlenius
thumb|Jani Uhlenius kesäkuussa 2011. Jani Uhlenius (s. 28. helmikuuta 1945 Helsinki) on suomalainen muusikko. Hän on toiminut muun muassa sanoittajana, säveltäjänä, sovittajana, sessiomuusikkona ja kosketinsoittajana. Joissakin – usein humoristisissa – tallenteissa Uhlenius on esiintynyt myös laulajana. Uhlenius teki ensimmäisen keikkansa 10-vuotiaana isänsä kanssa. Hän opiskeli musiikkia Sibelius-Akatemiassa, mutta keskeytti opintonsa vuonna 1964 ryhtyäkseen ammattimuusikoksi.
Uhlenius on soittanut 1960-luvulla muun muassa Onni Gideonin, Kullervo Linnan sekä Juhani Korjuksen ja Seija Simolan orkestereissa. Hänellä oli myös oma ravintolayhtye, jonka laulusolistina toimi Terttu-Anneli (Uhlenius), myöhemmin Terttu Uhleniuksen nimellä esiintynyt laulaja, Jani Uhleniuksen puoliso vuodesta 1964.
Vuonna 1966 M. A. Numminen ja Jani Uhlenius tapasivat levytyssessiossa (”Naiseni kanssa eduskuntatalon puistossa”) ja tästä alkoi vähitellen heidän yhteistyönsä. Kaksikko keikkaili vuosina 1969–1977 ahkerasti kotimaan lisäksi Ruotsissa sekä muissa Pohjoismaissa. Ensimmäiset esiintymiset Saksassa tapahtuivat 1970-luvun alkupuolella.
Jani Uhlenius valittiin vuonna 1977 Uudenmaan läänin läänintaiteilijaksi. Esiintymiset M. A. Nummisen kanssa jatkuivat uusrahvaanomaisen orkesterin kapellimestarina ja pianistina. Hän toimi musiikillisena johtajana ja harmonikansoittajana myös suositussa laulu- ja soidinyhtye Songilossa (Aarre Elo, Heikki Kahila, Apeli Halinen, Jukka Virtanen ja Jani Uhlenius).
Uhlenius on tehnyt teatterimusiikkia muun muassa Svenska teaterniin, Suomen Kansallisteatteriin, Helsingin kaupunginteatteriin, Oulun kaupunginteatteriin, Järvenpään teatteriin, Keski-Uudenmaan Teatteriin (KUT) sekä Tanssiteatteri Raatikolle. Niin ikään hänen musiikkiaan on käyttäneet Radioteatteri, Radioteatern, MTV:n teatteri ja Televisioteatteri. Mikko Niskasen ohjaamassa Kalle Päätalo -elokuvassa Elämän vonkamies on Uhleniuksen säveltämä musiikki. Hänen iskelmänsä ”Pilvet karkaa – niin minäkin” (san. Jarkko Laine) on Aki Kaurismäen elokuvan Kauas pilvet karkaavat eräänlainen tunnussävel.
Jani Uhlenius on Suomen Työ­väen Musiikki­liiton puheenjohtaja vuodesta 1993. Säveltäjät ja Sanoittajat ELVIS ry:n puheenjohtajana hän toimi 2002–2007, Teoston puheenjohtajana 2006–2008. Niin ikään hän on ollut muun muassa valtion säveltaidetoimikunnan puheenjohtaja sekä Suomen Kansallisoopperan hallintoneuvoston jäsen. Hänet tunnetaan myös kirjoittajana. Hän on kirjoittanut kirjan Säestäjä (1977, Tammi), toiminut Musa.fi-lehden päätoimittajana ja kolumnistina muun muassa Uutispäivä Demarissa, Nykypäivässä, Keski-Uusimaassa ja Valkeakosken Sanomissa.
Jani Uhlenius toimii vuonna 2010 perustamansa Uuden suomalaisen tango-orkesterin kapellimestarina ja orkesteria tukevan kannatusyhtdistyksen puheenjohtajana. Uuden suomalaisen tango-orkesterin ensiesiintyminen oli Tampereen Maailmantangofestivaalilla syyskuussa 2010, orkesterin solisteina Pelle Miljoona, Tuomari Nurmio ja M.A.Numminen.
Myöhemmin orkesteri on Maailmantangofestivaalilla Järvenpää-talossa säestänyt muun muassa artisteja Tuomari Nurmio, Remu Aaltonen, Ville Leinonen, Tuula Amberla, Marko Haavisto, Marjo Leinonen, Maarit ja Sami Hurmerinta sekä Markus Allan. Orkesterin solisteina ovat esiintyneet myös Lea Laven ja Pasi Kaunisto. Jani Uhleniuksen mukaan Uusi suomalainen tango-orkesteri "...käsittelee tangoa erittäin laaja-alaisesti ja positiivisella tavalla ajoittain hyvinkin suurpiirteisesti... uutta luoden - perinteitä kunnioittaen".
Vuonna 2010 Jani Uhlenius palkittiin Pro Finlandia -mitalilla.
Muuta
Järvenpääläiskaksikko Mikko Perkoila ja Jani Uhlenius on vuodesta 2017 esiintynyt duo-kokoonpanolla (laulemakonsertti "Serenadi Hetekalle") tulkiten suomalaista kupletti-, iltama- ja iskelmäperinnettä. Uhlenius on myös pyrkinyt tutkimaan ja elvyttämään suomalaista iltamaperinnettä perehtymällä kansalliseen kupletti- ja huumorimusiikkituotantoon yhdessä näyttelijä Valtteri Tuomisen kanssa. Heidän yhteinen ohjelmansa on nimeltään "Mamman lellipoika ja harmonikkamestari", ja sitä on arvosteluissa luonnehdittu "kunnianosoitukseksi 1900-luvun suomalaiselle iltamaperinteelle".
Ferritiini
thumb|200px|Ferritiinin rakennekuva Ferritiini on pallomainen proteiinikompleksi, joka koostuu raudasta ja apoferriini-nimisestä proteiiniosasta. Normaalisti ihmisen elimistön raudasta ferritiiniin on varastoitunut noin 20 %. Yksi ferritiinikompleksi pystyy sitomaan jopa 4 500 Fe3+-ionia. Ferritiiniä esiintyy jokaisessa solussa ja jokainen solu kykenee myös tuottamaan sitä. Solut myös säätelevät ferritiinin määrää raudan yli- tai alimäärän perusteella. Aneemisella henkilöllä ferritiinin määrä on pieni, jos anemian syynä on raudanpuute.
Ferritiini toimii elimistön rautavarastona. Jos varastorauta eli ferritiini laskee alle viitearvojen, kyseessä on raudanpuute. Raudanpuutteen oireita ovat väsymys, suorituskyvyn lasku, korkea syke ja sydämen tykytykset. Lisäksi raudanpuute voi aiheuttaa kalpeutta, päänsärkyä ja hengenahdistusta.
Ferritiinipitoisuus mitataan verikokeella (S-Ferrit). Ferritiinin viitearvot ovat naisilla 10–150 µg/l ja miehillä 28–370 µg/l. Merkintä µg/l tarkoittaa mikrogrammaa litrassa. Raudanpuutetta on syytä epäillä, kun ferritiiniarvo on alle 30 μg/l ja henkilöllä on raudanpuutteeseen viittaavia oireita ja hän kuuluu raudanpuutteen riskiryhmään (esim. runsaat kuukautiset, synnytykset, verenluovutukset, puutteellinen ruokavalio).
Pathé Baby
thumb|Pathé Baby elokuvaprojektori Pathé Baby on käsikäyttöinen elokuvaprojektori, jonka esitteli ranskalainen Pathé vuonna 1922. Se käytti 9,5 mm:n filmiä ja oli tarkoitettu kotikäyttöön. Vuonna 1923 ilmestyi Pathé Baby Camera, joka oli veivattava filmikamera. Myöhemmin Pathé julkaisi projektoristaan moottorikäyttöisen version ja kameran, joka toimi vieterillä. Pathé Baby laitteet toistivat ja kuvasivat 16 kuvaa sekunnissa, käsikäyttöisissä laitteissa tämä oli tietenkin riippuvainen projektorin käyttäjän veivinpyörittämisnopeudesta.
Pathé Baby tuotelinjaa valmistettiin vuosina 1922–1935. Se oli aikoinaan hyvin suosittu kotielokuvalaite, ja 9,5 mm:n filmille julkaistuja elokuvia oli lukuisia. Projektori käytti pientä filmikelaa, johon mahtui 30 jalkaa (~9,14 metriä) filmiä. Filmin säästämiseksi projektorissa oli mekanismi, joka luki filmin laitaan leikattuja syvennyksiä. Syvennyksen kohdalla projektori pysäytti filmin paikoilleen hetkeksi, näin esimerkiksi elokuvien otsikot ja välitekstit voitiin esittää yhdellä filmiruudulla.
Ahmed Wali Karzai
thumb|Ahmed Wali Karzai Ahmed Wali Karzai (1961 – 12. heinäkuuta 2011 ) oli Kandaharin maakunnan edustaja Afganistanin valtiopäivillä loya jirgassa, Kandaharin kuninkaaksi joskus kutsuttu. Hän oli myös popalzai-heimon päällikkö sekä Afganistanin presidentin Hamid Karzain nuorempi veli. Yhdysvallat epäili häntä aiemmin korruptiosta ja huumekaupasta.
Wali Karzai syntyi Kandaharissa, mutta muutti 1982 Yhdysvaltoihin, jossa hän asui Marylandissa ja Virginiassa ennen kuin perusti Chicagoon afgaaniravintolan. Hän palasi Afganistaniin vuonna 1992.
Karzai oli ollut yhteistyössä Yhdysvaltojen kanssa alueen rauhoittamiseksi ja entisten Talibanin taistelijoiden kouluttamiseksi uudelleen jopa siinä määrin, että häntä luonnehdittiin Etelä-Afganistanin rauhoittamisen avainhenkilöksi.
Vuonna 2009 The New York Times kertoi hänen epäillystä osallisuudestaan Afganistanin huumekauppaan. Vuotta myöhemmin NYT kertoi CIA:n maksavan hänelle palveluksistaan, joihin kuului puolisotilaallisen joukon (Kandahar Strike Force) värvääminen toimimaan CIA:n alaisuudessa Kandaharin ympäristössä. Joukon tukikohta oli sijoitettu CIA:n vuokraamaan entiseen Mullah Omar in palatsiin. Hänen uskottaan kuollessaan kuuluneen Afganistanin kymmenen rikkaimman miehen joukkoon.
Karzai ammuttiin kotonaan. Surmaaja oli Karzain henkivartija ja kuulunut perheen palveluskuntaan kymmenen vuotta. Hänet ammuttiin veriteon jälkeen ja hänen motiiveistaan ei ole selvyyttä. Taliban on ilmoittautunut tekijäksi, mutta surmaajan ei tiedetä kuuluneen siihen. Karzain hautajaisissa räjähti tiukoista turvatoimista huolimatta itsemurhapommi, joka surmasi ainakin viisi ihmistä. Lisäksi hyökkäyksiä tehtiin hautajaisiin matkalla olevia vastaan ja Kandaharissa räjähti hautajaisten jälkeen kaksi pommia.
Vähä Toritunjärvi
Vähä Toritunjärvi on Päijät-Hämeessä Padasjoella Toritun kylän lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Lummenen alueeseen (14.254) se kuuluu. Järven vedenpinnan korkeus on 117,5 metriä mpy.
George Cleve
George Wolfgang Cleve (8. heinäkuuta 1936 Wien – 27. elokuuta 2015 Berkeley) oli itävaltalaissyntyinen, yhdysvaltalaistunut kapellimestari.
Cleve varttui New Yorkissa, johon hänen perheensä pakeni natsihallintoa. Hän opiskeli Leonard Bernsteinin, George Szellin, Pierre Monteux'n ja Franco Ferraran johdolla. Cleve johti orkestereita Islannissa ja Winnipegissä ennen asettumistaan Berkeleyyn vuonna 1970.
Cleve johti San Josen sinfoniaorkesteria vuosina 1972–1992 ja oli mukana perustamassa Midsummer Mozart Festivalia vuonna 1974. Vierailevana kapellimestarina hän johti muiden muassa Los Angelesin filharmonikkoja, New Yorkin filharmonikkoja, Philadelphian orkesteria ja Royal Philharmonic Orchestraa. Cleve tuli tunnetuksi erityisesti Wolfgang Amadeus Mozartin ohjelmiston johtamisesta. Hän juonsi klassisen musiikin show'ta KPFA-radioasemalla.
Vuonna 1978 Cleve sai vakavia palovammoja tulipalossa ja oli kuukausien ajan sairaalahoidossa. Hän meni vuonna 1986 naimisiin huilisti Maria Tamburrinon kanssa. Elokuussa 2015 hän kuoli 79-vuotiaana sairastettuaan maksasyöpää. Clevellä oli poika.
Kantatie 98
Kantatie 98 on Suomen lyhin kantatie, pituudeltaan vain noin 400 metriä. Tie kulkee Ylitornion kunnan Aavasaksan kylässä valtatieltä 21 (E8) Tornionjoen ylittävälle Aavasaksan sillalle, jossa se päättyy Suomen ja Ruotsin rajaan. Ruotsin puolella tie jatkuu nimellä riksväg 98 Ylitornion Matarengistä Ylikainuun   Tallvikiin. Tienumeroinnin tarkoitus lieneekin saada tielle yhtenäinen viitoitus Suomen ja Ruotsin puolella.
Keeri järv
Keeri järv (myös Keri järv, Härjanurme järv) on Virossa Tartumaalla Elvan kunnassa sijaitseva luonnollinen järvi.
Maantietoa
Järven pinta-ala on 127 hehtaaria ja se on 1,9 kilometriä pitkä ja 1,2 kilometriä leveä. Se sijaitsee Keerisuon keskellä ja siinä erottuu kolme lähes itsenäistä järviallasta. Järven länsiosan erottaa sitä laajemmasta itäosasta 90 metriä leveä ja noin 400 metriä pitkä salmi. Itäisen altaan lounaisrannassa siitä erkanee vielä kolmas altaaksi kuroutumassa oleva laajapohjainen lahti. Lahden suu on vain 40 metriä leveä ja se on muodostunut Elvajoen suistoon kasaaman maa-aineksen taakse. Saaria on kaksi, joiden yhteinen pinta-ala on 0,1 ha. Siihen laskevat Karioja itäaltaaseen, Keresoja ja Keeri ojat länsialtaaseen. Elva jõgi laskee länsialtaaseen etelästä ja virtaa altaan poikki pohjoispäähän, mistä se jatkaa matkaansa yhtyen Emajokeen. Siihen laskevat puolestaan Karioja ja Keeri oja. Järven valuma-alueen laajuus on 408,0 neliökilometriä. Järvi on luodattu ja sen keskisyvyys on 3 metriä ja suurin syvyys 4,5 metriä. Järven laskennalliseksi tilavuudeksi voidaan määrittää 0,0038 kuutiokilometriä eli 3,8 miljoonaa kuutiometriä. Järven rantaviivan pituus on 9,0 kilometriä. Keerin kylä sijaitsee järven itäpuolella. Maalaiskuntien välinen raja halkaisee järven virtauksen Elvajoen mukana.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu.
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Lavatähti ja kirjamies
Lavatähti ja kirjamies on kirjailija ja kirjallisuudentutkija Panu Rajalan vuonna 2013 julkaisema muistelmateos hänen ja laulaja Katri Helenan suhteesta. Kirja alkaa Rajalan ja Katri Helenan tapaamisesta joulukuussa 1992. Kolmen ja puolen vuoden seurustelua seuraa seitsemän vuoden avioliitto, jonka he solmivat elokuussa 1997. Liitto päättyi eroon vuonna 2004. Kirjassa Rajala kirjoittaa itsestään kolmannessa persoonassa.
Tšaika
Tšaika on GAZin valmistama neuvostoliittolainen limusiini. Mallia GAZ-13 valmistettiin Gorkissa vuosina 1959–1981 ja GAZ-14 vuosina 1977–1988. Väitetään että auton ulkonäkö olisi kopioitu vuoden 1955 Packard Patricianista ja painonapein toimiva automaattivaihteisto Chryslerilta.
Tšaika oli 6-litraisine V8-moottoreineen Neuvostoliitossa vain NKP:n ylemmän puoluejohdon ja sitä lähellä olevien ryhmien saatavilla. Näitä olivat esimerkiksi neuvostoarmeijan marsalkat ja kenraalit, Pravdan ja Izvestijan päätoimittajat, Venäjän ortodoksisen kirkon korkeimmat johtomiehet sekä Neuvostoliiton liittolaismaiden valtionpäämiehet. Autosta on olemassa avomalli sekä harvinaiseksi jäänyt farmariversio.
Käyttäjäkokemusten mukaan Tšaikan ongelmia olivat auton kokoon nähden heikkotehoiset jarrut, automaattivaihteiston särkymiselle altis valintanäppäimistö, huonot ovien ja ikkunoiden tiivisteet ja ala-arvoiset ovien lukot. Toisaalta auton moottori kävi kauniisti ja tasaisesti, ajo-ominaisuudet vastasivat saman kokoisia amerikkalaisia autoja ja kromatut koristeosat olivat korkealuokkaisia.
Star Wars: Skeleton Crew
Skeleton Crew koostuu kahdeksasta jaksosta, jotka tullaan julkaisemaan Disney+:aan loppuvuodesta 2023 alkaen.
Tšaika
Suomeen tuotiin 1960-luvulta 1980-luvulle erikoistilauksesta muutamia Tšaika-autoja, ja maahantuojana toimi muitakin neuvostoliittolaisia autoja edustanut Oy Konela Ab. Niitä oli edustusautoina muun muassa Tampella Oy:llä, G. A. Serlachius Oy:llä ja Yhtyneillä Paperitehtailla. Edustuskäytön jälkeen muutama Tšaika GAZ-13 oli käytössä takseina, jolloin niihin oli vaihdettu alkuperäisen moottorin tilalle dieselmoottori. Vuonna 1985 Helsingissä järjestettiin ainoa missään länsimaassa koskaan tapahtunut Tšaikojen luovutustilaisuus. Neljästä samalla kerralla maahantuodusta Tšaika GAZ-14:stä yksi luovutettiin Nokian, toinen Wärtsilän ja kolmas Koneen edustusautoksi, ja neljäs jäi Konelan omaan käyttöön.
Star Wars: Skeleton Crew
Kehitys
Helmikuussa 2022, Production Weekly paljasti, että Tähtien sodasta on tekeillä tuntematon Disney+-sarja. Myöhemmin raportoitiin, että Jon Wattsia harkittiin yhdeksi sarjan ohjaajista, Jon Favreaun tullessa olemaan yksi sen vastaavista tuottajista, luotuaan aiemmin Disney+-sarjan The Mandalorian. Toukokuussa paljastettiin, että Watts itse oli sarjan luoja yhdessä hänen kanssaan käsikirjoituksia usein tehneen Christopher Fordin kanssa. Kaksikko toimii myös sarjan vastaavina tuottajina ja Ford yhtenä sarjan käsikirjoittajista. Sarjan paljastettiin sijoittuvan samoihin aikoihin The Mandalorianin ja sen spin-offien, The Book of Boba Fettin ja Ahsokan, kanssa, tarinan tullessa olemaan ”galaktinen versio klassisista [ Amblin Entertainmentin ] kasvutarinaelokuvista 1980-luvulta”.
Tšaika
Lähteet
GAZ–13 Csajka GAZ-13 Czajka
Star Wars: Skeleton Crew
Kehitys
Toukokuun lopussa, Star Wars Celebration -tapahtumassa, sarjan viralliseksi nimeksi paljastettiin Star Wars: Skeleton Crew. Niin kuin Favreaun luomien sarjojen kohdalla, Dave Filonin vahvistettiin olevan yksi sarjan vastaavista tuottajista. Sarjan vastaaviin tuottajiin kuului myös Lucasfilmin johtaja Kathleen Kennedy, joka selitti Wattsin esitelleen hänelle idean Tähtien sota -sarjasta, jonka inspiraationa toimi Amblinin elokuva Arkajalat (1985). Kennedy oli aikoinaan toiminut kyseisen elokuvan vastaavana tuottajana, ja kertoi Skeleton Crew’n saaneen alkunsa ”halusta kertoa vastaavanlainen tarina avaruudessa”.
Maaliskuussa 2023 paljastettiin, että sarjan ohjaajiin kuuluvat Wattsin lisäksi myös Daniel Kwan ja Daniel Scheinert sekä David Lowery. Kuukautta myöhemmin, vuoden 2023 Star Wars Celebrationissa, Jake Schreierin, Bryce Dallas Howardin ja Lee Isaac Chungin paljastettiin myös ohjaavan jaksoja sarjaan.
Roolijako
Helmikuussa 2022 raportoitiin, että sarjaan etsittiin neljää teini-ikäistä ja yhtä 30-40 -vuotiasta näyttelijää pääosan esittäjiksi. Teini-ikäisten näyttelijöiden roolivalinta oli vielä kesken, kun toukokuun lopussa, Jude Law valittiin aikuispääosan esittäjäksi. Huhtikuussa 2023, kyseisen vuoden Star Wars Celebrationissa paljastettiin, että Ravi Cabot-Conyers, Kyriana Kratter, Robert Timothy Smith ja Ryan Kiera Armstrong olivat valittu sarjan nuorten päähenkilöiden esittäjiksi. Samalla paljastettiin, että Kerry Condon ja Tunde Adebimpe näyttelevät myös sarjassa.
Kuvaukset
Kuvaukset alkoivat syyskuun 2022 alussa, Manhattan Beach Studiosin tiloissa, Los Angelesin piirikunnassa, Sean Porterin toimiessa sarjan kuvaajana. Kuvaukset saatiin päätökseen 22. tammikuuta 2023.
Julkaisu
Star Wars: Skeleton Crew koostuu kahdeksasta jaksosta, jotka tullaan julkaisemaan Disney+:aan loppuvuodesta 2023 alkaen.
Jääkäritykistöprikaati
thumb|Lauri Malmberg Jääkäritykistöprikaati oli valkoisten itäarmeijaan kuulunut yhtymä Suomen sisällissodassa.
Perustettu prikaati siirrettiin junilla 19. -20. huhtikuuta Tampereelta Karjalan rintamalle. Prikaatista jäi perustamatta III patteriston ammuskolonna ja elintarvikekolonna hevosten ja ajoneuvojen puutteen vuoksi.
Organisaatio
Prikaatin kokoonpano oli 14. huhtikuuta 1918 :
Klooga järv
Maantietoa
Järven pinta-ala on 134 hehtaaria ja se on 3,1 kilometriä pitkä ja 800 metriä leveä. Järven pohjoispuolella sijaitsee Kloogan kylä ja järven länsipuolella on Kloogan raba (suo). Saaria on 3, joiden yhteinen pinta-ala on 0,3 ha. Sen laskuoja on Kloogajärve oja, joka yhtyy 1,5 kilometrin jälkeen Vasalemma jõgeen. Se laskee Suomenlahteen Paldiskin lahdessa noin 8 kilometrin päässä. Järveen laskee kahdeksan lyhyttä pelto-ojaa itäpuolen maatilalta ja suo-ojaa länsipuolen suolta. Järvellä on yksi 50 metriä pitkä saari ja kaksi pienempää rannan läheisyydessä olevaa saarta. Järven valuma-alueen laajuus on 5,8 neliökilometriä. Järvi on luodattu ja sen keskisyvyys on 1,9 metriä ja suurin syvyys 3,6 metriä. Järven laskennalliseksi tilavuudeksi voidaan määrittää 0,0025 kuutiokilometriä eli 2,5 miljoonaa kuutiometriä. Järven rantaviivan pituus on 9,4 kilometriä. Kylän puolella sijaitsee jätevesien selkeytysaltaita.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu.
Newark
Newark on kaupunki New Jerseyn osavaltiossa Yhdysvalloissa. Ensimmäisen siirtokunnan nykyisen kaupungin alueelle perustivat puritaanit vuonna 1667 ja nykyisin kaupunki on osa New Yorkin suurta metropolialuetta. Vuoden 2010 väestönlaskennan mukaan Newarkin asukasluku oli 277 140.
Klooga järv
Järven luokittelu ja ekologia
Matala järvi luokitellaan limnologisesti kasvillisuudeltaan rehevöityneeksi (, MF), jolloin sekä pohja- ja rantakasvillisuus että kelluvalehtinen kasvillisuus kukoistaa.
Kalasto
Järvessä viihtyvät ainakin ahven, hauki, suutari ja särki.
Newark
Maantiede ja ilmasto
thumb|vasen|Näkymä Newarkiin. Newark sijaitsee New Jerseyn osavaltion koillisosassa, Passaic-joen ja Newarkinlahden rannalla. Sieltä on 13 km New Yorkin Manhattanille.
Vuoden kuumin kuukausi on heinäkuu, keskimääräinen ylin lämpötila 30 °C. Kylmintä on tammikuussa, keskimääräinen alin -4.2 °C. Vuoden keskimääräinen sademäärä on 1175 mm, lunta kertyy 71 cm.